EL    EL  
 ΕΥΡΩΠΑΪΚΗ  
ΕΠΙΤΡΟΠΗ  
Βρυξέλλες , 9.7.2013  
COM(2013) 513 final 
  
ΑΝΑΚΟΙΝΩΣΗ  ΤΗΣ  ΕΠΙΤΡΟΠΗΣ  ΣΤΟ  ΕΥΡΩΠΑΪΚΟ  ΚΟΙΝΟΒΟΥΛΙΟ , ΤΟ 
ΣΥΜΒΟΥΛΙΟ , ΤΗΝ  ΕΥΡΩΠΑΪΚΗ  ΟΙΚΟΝΟΜΙΚΗ  ΚΑΙ  ΚΟΙΝΩΝΙΚΗ  ΕΠΙΤΡΟΠΗ  
ΚΑΙ  ΤΗΝ  ΕΠΙΤΡΟΠΗ  ΤΩΝ  ΠΕΡΙΦΕΡΕΙΩΝ  
ΠΡΟΣΑΡΜΟΖΟΝΤΑΣ  ΤΟΥΣ  ΚΑΝΟΝΕΣ  ΤΗΣ  ΕΕ ΓΙΑ ΤΑ ΟΡΓΑΝΩΜΕΝΑ  
ΤΑΞΙΔΙΑ  ΣΤΗΝ  ΨΗΦΙΑΚΗ  ΕΠΟΧΗ   
 
 
EL 2   EL ΑΝΑΚΟΙΝΩΣΗ  ΤΗΣ  ΕΠΙΤΡΟΠΗΣ  ΣΤΟ  ΕΥΡΩΠΑΪΚΟ  ΚΟΙΝΟΒΟΥΛΙΟ , ΤΟ 
ΣΥΜΒΟΥΛΙΟ , ΤΗΝ  ΕΥΡΩΠΑΪΚΗ  ΟΙΚΟΝΟΜΙΚΗ  ΚΑΙ  ΚΟΙΝΩΝΙΚΗ  ΕΠΙΤΡΟΠΗ  
ΚΑΙ  ΤΗΝ  ΕΠΙΤΡΟΠΗ  ΤΩΝ  ΠΕΡΙΦΕΡΕΙΩΝ  
ΠΡΟΣΑΡΜΟΖΟΝΤΑΣ  ΤΟΥΣ  ΚΑΝΟΝΕΣ  ΤΗΣ  ΕΕ ΓΙΑ ΤΑ ΟΡΓΑΝΩΜΕΝΑ  
ΤΑΞΙΔΙΑ  ΣΤΗΝ  ΨΗΦΙΑΚΗ  ΕΠΟΧΗ   
1. TA  ΟΡΓΑΝΩΜΕΝΑ  ΤΑΞΙΔΙΑ  ΤΗΣ  ΕΕ ΣΤΟΝ  21Ο ΑΙΩΝΑ  
Με 1.8 εκατομμύρια  επιχειρήσεις , ως επί το πλείστον  μικρομεσαίες , οι οποίες  απασχολούν  
περίπου  το 5.2 % του συνολικού  εργατικού  δυναμικού , ο τουρισμός  είναι  σημαντικός  τομέας  
της οικονομίας  και πηγή  ανάπτυξης  για την Ευρωπαϊκή  Ένωση . Τα ταξίδια , ο τουρισμός  και 
οι συναφείς  τομείς  αντιπροσωπεύουν  περίπου  το 10 % του ευρωπαϊκού  ΑΕΠ1. 
Η ΕΕ είναι  παγκοσμίως  ο υπ’αριθμόν  1 τουριστικός  προορισμός , με 400 εκατομμύρια  
διεθνείς  αφίξεις  το 20122. Οι Ευρωπαίοι  έκαναν  περισσότερα  από 1 δισεκατομμύριο  ταξίδια  
αναψυχής  το 20113, εκ των οποίων  σχεδόν  το 80 % στην  Ευρωπαϊκή  Ένωση4. Παρά  την 
πρόσφατη  οικονομική  κρίση , οι διεθνείς  τουριστικές  αφίξεις  στην  ΕΕ συνέχισαν  να 
αυξάνονται  (περισσότερο  από 7 %) μεταξύ  2010 και 2012, όπως  συνέβη  και με τον αριθμό  
των ταξιδιών  αναψυχής  που πραγματοποίησαν  οι Ευρωπαίοι . Το γεγονός  αυτό  καθιστά  τον 
τουρισμό  έναν από τους πιο ανθεκτικούς  τομείς  της ευρωπαϊκής  οικονομίας . 
Για να διασφαλιστεί  η εμπιστοσύνη  στην  υψηλή  ποιότητα  των ταξιδιωτικών  υπηρεσιών  που 
προσφέρονται  οπουδήποτε  στην  αγορά  της ΕΕ, η νομοθεσία  της ΕΕ προστατεύει  τα 
δικαιώματα  των ταξιδιωτών , ιδίως  σε σχέση  με τις οργανωμένες  διακοπές .  
Από την εποχή  της οδηγίας  για τα οργανωμένα  ταξίδια , η οποία  εγκρίθηκε  πριν από 20 έτη5, 
η τουριστική  αγορά  έχει υποστεί  μεγάλες  αλλαγές , κυρίως  μέσω  του διαδικτύου . Η Επιτροπή  
οφείλει  να ανταποκριθεί  στις επανειλημμένες  εκκλήσεις  της βιομηχανίας , των καταναλωτών  
και των νομοθετών  να ενημερώσει  την οδηγία  και να την προσαρμόσει  στην  ψηφιακή  εποχή . 
Η αναθεώρηση  της οδηγίας , σύμφωνα  με τη στρατηγική  της ΕΕ για τον τουρισμό6, θα 
βοηθήσει  στην  ενίσχυση  του ευρωπαϊκού  τουρισμού , προσαρμόζοντας  τους ισχύοντες  
κανόνες  στην  αλλαγή  της συμπεριφοράς  των καταναλωτών , όπως  αναφέρθηκε  στο 
Ευρωπαϊκό  θεματολόγιο  για τους καταναλωτές7 και επαναλήφθηκε  στη δεύτερη  έκθεση  
σχετικά  με την ιθαγένεια  της ΕΕ8. Η κάλυψη  νέων  συνδυασμών  ταξιδιωτικών  υπηρεσιών  θα 
επηρεάσει  περίπου  το 50% της αγοράς  και θα πρέπει  να αυξήσει  την εμπιστοσύνη  και την 
ικανοποίηση  των ταξιδιωτών . 
                                                 
1 Ανακοίνωση  της Επιτροπής  με τον τίτλο  «Η Ευρώπη  ο πρώτος  τουριστικός  προορισμός  στον  κόσμο  – 
ένα νέο πλαίσιο  πολιτικής  για τον ευρωπαϊκό  τουρισμό », COM(2010) 352 τελικό , 30.6.2010. 
2 Παγκόσμιος  Οργανισμός  Τουρισμού , Βαρόμετρο  του παγκόσμιου  τουρισμού , Ιανουάριος  2013. 
3 Έκδοση  «Statistics in focus» 28/2012, ο τουρισμός  στην  Ευρώπη , αποτελέσματα  για το 2011. 
4 Ανακοίνωση  τύπου  της Eurostat, 139/2011. 
5 Οδηγία  90/314/εοκ του Συμβουλίου , της 13ης Ιουνίου  1990, για τα οργανωμένα  ταξίδια  και τις 
οργανωμένες  διακοπές  και περιηγήσεις . 
6 COM(2010) 352 τελικό , 30.6.2010. 
7 Ευρωπαϊκό  θεματολόγιο  για τους καταναλωτές  - Προώθηση  της εμπιστοσύνης  και της ανάπτυξης , 
COM(2012) 225 τελικό , 22.05.2012. 
8 Έκθεση  2013 για την ιθαγένεια  της ΕΕ — Πολίτες  της ΕΕ: Τα δικαιώματά  σας, το μέλλον  σας, 
COM(2013) 269 τελικό , 08.05.2013. 
 
EL 3   EL 2. ΤΟ ΔΙΕΥΡΥΜΕΝΟ  ΠΛΑΙΣΙΟ  ΤΩΝ  ΔΙΚΑΙΩΜΑΤΩΝ  ΠΟΥ  ΧΟΡΗΓΕΙ  Η 
ΕΝΩΣΗ  ΣΤΟΥΣ  ΤΑΞΙΔΙΩΤΕΣ   
Οι καταναλωτές  που αγοράζουν  ατομικές  ταξιδιωτικές  υπηρεσίες  προστατεύονται  από ευρύ  
φάσμα  ευρωπαϊκών  και εθνικών  κανόνων , ανεξάρτητα  από το αν πραγματοποιούν  την 
κράτησή  τους μέσω  κάποιου  τοπικού  ταξιδιωτικού  πράκτορα , μέσω  του διαδικτύου  ή 
τηλεφωνικά .  
Οι κανόνες  της ΕΕ αποσκοπούν  να εξασφαλίσουν  ότι οι καταναλωτές , ως ασθενέστερο  μέρος  
της σύμβασης , ιδιαίτερα  όταν ταξιδεύουν , διαθέτουν  ένα γενικό  σύνολο  δικαιωμάτων  που 
περιορίζουν  τα προβλήματα  και εξασφαλίζουν  αποδεκτές  υπηρεσίες  στο σύνολο  της Ένωσης . 
Όταν  αγοράζουν  οργανωμένες  διακοπές , απολαύουν  συμπληρωματικής  προστασίας . 
• Γενικά  δικαιώματα  των καταναλωτών  πριν, κατά  και μετά  την αγορά  ταξιδιού  
Οι ταξιδιωτικές  και τουριστικές  υπηρεσίες  (όπως  είναι  η παροχή  καταλύματος  και η 
ενοικίαση  αυτοκινήτου ) διέπονται  από τη γενική  νομοθεσία  περί προστασίας  του καταναλωτή  
της ΕΕ9, ούτως  ώστε  οι καταναλωτές  που διοργανώνουν  το ταξίδι  τους να προστατεύονται  
από τις αθέμιτες  πρακτικές  σε όλη την Ένωση .  
Οι επαγγελματίες  του κλάδου  οφείλουν  να ανακοινώνουν  τη συνολική  τιμή του προϊόντος , 
συμπεριλαμβανομένων , για παράδειγμα , των τοπικών  τελών , των φόρων  και των εξόδων  
διεκπεραίωσης . Η διαφήμιση  δεν πρέπει  να παραπλανεί  ούτε να παρασύρει  τους καταναλωτές  
στην  αγορά  προϊόντος  το οποίο  άλλως  δεν θα είχαν  αγοράσει . Για παράδειγμα , σε δικτυακούς  
τόπους  οι οποίοι  δημοσιεύουν  τιμές  και απόψεις  πελατών , οι επαγγελματίες  δεν μπορούν  να 
εμφανίζονται  ως καταναλωτές  ή να διαδίδουν  ουσιωδώς  ανακριβείς  πληροφορίες10.  
Όταν  πωλούν  ταξιδιωτικές  υπηρεσίες  μέσω  διαδικτύου , οι πωλητές  οφείλουν  να παρέχουν  
λεπτομερείς  πληροφορίες , καθώς  και τα στοιχεία  επικοινωνίας  τους και περιγραφή  του 
προϊόντος . Δεν μπορούν  να χρησιμοποιούν  προσυμπληρωμένα  τετραγωνίδια  για να 
παροτρύνουν  τους καταναλωτές  στην  αγορά  πρόσθετων  υπηρεσιών11. Επιπλέον , οι συμβάσεις  
ταξιδιωτικών  υπηρεσιών  δεν πρέπει  να περιέχουν  καταχρηστικές  ρήτρες . Για παράδειγμα , ο 
πωλητής  δεν μπορεί  να επιβάλλει  ρήτρες  τις οποίες  ο καταναλωτής  δεν είχε πραγματικά  την 
ευκαιρία  να διαβάσει  πριν από την υπογραφή  της σύμβασης .  
Γενικά , όταν ένας επαγγελματίας  εγκατεστημένος  σε άλλο  κράτος  μέλος  κατευθύνει  τις 
δραστηριότητές  του (για παράδειγμα , ηλεκτρονικά ) στο κράτος  μέλος  στο οποίο  ζουν, οι 
καταναλωτές  της ΕΕ προστατεύονται  από το καταναλωτικό  δίκαιο  της χώρας  τους και 
μπορούν  να ενάγουν  και να εναχθούν  από τον έμπορο  μόνον  στη δική τους χώρα12. 
                                                 
9 Ειδικότερα , η οδηγία  93/13/ΕΟΚ  του Συμβουλίου , της 5ης Απριλίου  1993, σχετικά  με τις 
καταχρηστικές  ρήτρες  των συμβάσεων  που συνάπτονται  με καταναλωτές , η οδηγία  2005/29/ ΕΚ του 
Ευρωπαϊκού  Κοινοβουλίου  και του Συμβουλίου , της 11ης Μαΐου  2005, για τις αθέμιτες  εμπορικές  
πρακτικές  και η οδηγία  2011/83/ ΕΕ του Ευρωπαϊκού  Κοινοβουλίου  και του Συμβουλίου , της 25ης 
Οκτωβρίου  2011, σχετικά  με τα δικαιώματα  των καταναλωτών . 
10 Βλέπε  σημεία  18 και 22 του παραρτήματος  I της οδηγίας  για τις αθέμιτες  εμπορικές  πρακτικές . 
11 Από τον Ιούνιο  2014, όταν η οδηγία  2011/83/ ΕΕ θα εφαρμόζεται  στο σύνολο  της ΕΕ. 
12 Βλ. άρθρο  6 του κανονισμού  (ΕΚ) αριθ. 593/2008 του Ευρωπαϊκού  Κοινοβουλίου  και του Συμβουλίου , 
της 17ης Ιουνίου  2008, για το εφαρμοστέο  δίκαιο  στις συμβατικές  ενοχές  (Ρώμη  Ι), όσον  αφορά  το 
εφαρμοστέο  δίκαιο . Για τη διεθνή  δικαιοδοσία , βλέπε  άρθρα  15-17 του κανονισμού  (ΕΚ) αριθ. 44/2001 
του Συμβουλίου , της 22ας Δεκεμβρίου  2000, για τη διεθνή  δικαιοδοσία , την αναγνώριση  και την 
εκτέλεση  αποφάσεων  σε αστικές  και εμπορικές  υποθέσεις . Προβλέπονται  ορισμένες  εξαιρέσεις  από 
τους εν λόγω  κανόνες , π.χ. όσον  αφορά  τις συμβάσεις  μεταφοράς  προσώπων  ή πραγμάτων , αν οι 
συμβάσεις  δεν αποτελούν  μέρος  πακέτου . Για περαιτέρω  ερμηνεία  του άρθρου  15 παράγραφος  1 
στοιχείο  γ) και παράγραφος  3 του κανονισμού  (ΕΚ) αριθ. 44/2001 σε σχέση  με τον διαδικτυακό  τόπο  
 
EL 4   EL Παράδειγμα : Ο Jean έκλεισε  ξενοδοχείο  στη Μαγιόρκα  μέσω  του δικτυακού  τόπου  ενός δημοφιλούς  ταξιδιωτικού  
περιοδικού  που δημοσιεύει  τις γνώμες  ταξιδιωτών . Κατά  την άφιξή  του στο ξενοδοχείο  διαπίστωσε  ότι το δωμάτιό  
του, το οποίο  είχε θέα σε έναν πίσω  δρόμο , δεν ανταποκρινόταν  στην περιγραφή  που δινόταν  στην ιστοσελίδα , 
σύμφωνα  με την οποία  όλα τα δωμάτια  είχαν  μπαλκόνι  με θέα στη θάλασσα . Αυτή  η παραπλανητική  πρακτική  
μάρκετινγκ  απαγορεύεται  από την οδηγία  για τις αθέμιτες  εμπορικές  πρακτικές . 
• Δικαιώματα  των επιβατών  
Η ΕΕ είναι  η πρώτη  περιοχή  στον  κόσμο  που διαθέτει  πλήρη  νομοθεσία  σχετικά  με τα 
δικαιώματα  των επιβατών  για όλους  τους τρόπους  μεταφοράς : εναέρια , σιδηροδρομική , 
θαλάσσια  και οδική  με λεωφορεία  και πούλμαν13.  
Τα δικαιώματα  των επιβατών  βασίζονται  σε τρεις  βασικές  αρχές : της απαγόρευσης  των 
διακρίσεων · της ακριβούς  και έγκαιρης  ενημέρωσης · και της άμεσης  και ανάλογης  
συνδρομής . Οι επιβάτες  πρέπει  να ενημερώνονται  σωστά  για τα δικαιώματά  τους πριν από 
την αναχώρηση , έχουν  δικαίωμα  επιστροφής  των εξόδων  τους ή μεταφοράς  με άλλο  
δρομολόγιο  σε περίπτωση  διακοπής  του ταξιδίου  τους και πρέπει  να λαμβάνουν  βοήθεια  και, 
υπό ορισμένες  προϋποθέσεις , αποζημίωση .  
Παράδειγμα : Η Μαρία  προέβη  στην κράτηση  πτήσης  τον Οκτώβριο  για να περάσει  τις διακοπές  των 
Χριστουγέννων  με την οικογένειά  της. Μια εβδομάδα  πριν την προβλεπόμενη  ημερομηνία  αναχώρησης , 
πληροφορήθηκε  ότι η αεροπορική  εταιρεία  ακύρωσε  την πτήση  της λόγω  του μικρού  αριθμού  των πωληθέντων  
εισιτηρίων . Καθώς  η αεροπορική  εταιρεία  δεν ήταν σε θέση να της προσφέρει  εναλλακτική  πτήση , όφειλε  να της 
καταβάλει  αποζημίωση . Αυτή  η αποζημίωση  έδωσε  τη δυνατότητα  στη Μαρία  να αγοράσει  νέο εισιτήριο  με 
διαφορετική  αεροπορική  εταιρεία . 
• Άλλα  δικαιώματα  που κατοχυρώνονται  στην  ταξιδιωτική  και τουριστική  
νομοθεσία  
Έχει θεσπισθεί  άλλη  πιο εξειδικευμένη  νομοθεσία  για την προστασία  των συμφερόντων  των 
καταναλωτών , όπως  ο κανονισμός  1008/200814, ο οποίος  επιβάλλει  τη δημοσίευση  των 
αεροπορικών  ναύλων  συμπεριλαμβανομένων  όλων  των ισχυόντων  φόρων  και επιβαρύνσεων  
και η οδηγία  για τη χρονομεριστική  μίσθωση  2008/122/ ΕΚ15, η οποία  προβλέπει  αυστηρές  
υποχρεώσεις  πληροφόρησης  και δικαίωμα  υπαναχώρησης  εντός  14 ημερών  με στόχο  την 
προστασία  των καταναλωτών  από ανεπιθύμητες  συμβάσεις . 
• Ειδικά  δικαιώματα  των αγοραστών  οργανωμένων  ταξιδιών   
Οι οργανωμένες  περιηγήσεις  και διακοπές  είναι  περίπλοκοι  συνδυασμοί  ταξιδιωτικών  
υπηρεσιών  που περιλαμβάνουν  γενικά  τη μεταφορά  και τη διαμονή  και, ενδεχομένως , και 
άλλες  υπηρεσίες , όπως  είναι  η ενοικίαση  αυτοκινήτου  ή οι εκδρομές .  
Δεδομένου  ότι στα οργανωμένα  ταξίδια  συχνά  εμπλέκονται  διάφοροι  πάροχοι  υπηρεσιών , 
κάποιο  πιθανό  πρόβλημα  σε σχέση  με έναν εξ αυτών  μπορεί  να έχει συνέπειες  και στους  
υπόλοιπους . Στον  τόπο  των διακοπών , ο ταξιδιώτης  μπορεί  να αντιμετωπίζει  δυσκολίες  στο 
να απευθυνθεί  στους  υπεργολάβους  λόγω  των φραγμών  της γλώσσας  ή των πολιτιστικών  
                                                                                                                                                         
εμπόρου , βλέπε  απόφαση  του Δικαστηρίου  της 7ης Δεκεμβρίου  2010 στην  υπόθεση  C-585/08, Hotel 
Alpenhof .  
13 Βλέπε  τους κανονισμούς  για τα δικαιώματα  των επιβατών  (Κανονισμοί  (ΕΚ) αριθ. 2004/261, ( ΕΚ) 
1371/2007, ( ΕΚ) αριθ. 1177/2010 και (ΕΚ) αριθ. 181/2011). 
14 Κανονισμός  (ΕΚ) αριθ. 1008/2008 του Ευρωπαϊκού  Κοινοβουλίου  και του Συμβουλίου , της 24ης 
Σεπτεμβρίου  2008, σχετικά  με κοινούς  κανόνες  εκμετάλλευσης  των αεροπορικών  γραμμών  στην  
Κοινότητα  . 
15 Οδηγία  2008/122 ΕΚ για την προστασία  των καταναλωτών  ως προς  ορισμένες  πτυχές  των συμβάσεων  
χρονομεριστικής  μίσθωσης , μακροπρόθεσμων  προϊόντων  διακοπών , μεταπώλησης  και ανταλλαγής  . 
 
EL 5   EL διαφορών  και, σε τέτοιες  περιπτώσεις , δεν θα έχει καν επαφή  με τους διάφορους  παρόχους  
υπηρεσιών .  
Αυτές  οι συνθήκες  και η διασυνοριακή  διάσταση  πολλών  εξ αυτών  των υπηρεσιών  οδήγησαν  
την Ένωση , το 1990, στη θέσπιση  της οδηγίας  για τα οργανωμένα  ταξίδια . Η οδηγία  
προσφέρει  ολοκληρωμένη  προστασία  που δεν χορηγείται  στους  αγοραστές  ατομικών  
ταξιδιωτικών  υπηρεσιών , καθιστώντας  τον πωλητή  και/ή τον διοργανωτή  υπεύθυνο  για την 
ορθή  εκτέλεση  όλων  των υπηρεσιών  που περιλαμβάνονται  στο πακέτο  και επιβάλλοντας  την 
επιστροφή  των καταβληθέντων  ποσών  από τους ταξιδιώτες  ή τον επαναπατρισμό  τους σε 
περίπτωση  πτώχευσης  του παρόχου  υπηρεσιών .  
ΤΑ 10 ΒΑΣΙΚΑ  ΔΙΚΑΙΩΜΑΤΑ  ΠΟΥ  ΠΡΟΒΛΕΠΟΝΤΑΙ  ΑΠΟ  ΤΗΝ  ΟΔΗΓΙΑ  ΓΙΑ ΤΑ ΟΡΓΑΝΩΜΕΝΑ  
ΤΑΞΙΔΙΑ  ΤΟΥ  1990 
1. Ο καταναλωτής  λαμβάνει , πριν την υπογραφή  της σύμβασης , όλες τις απαραίτητες  
πληροφορίες  σχετικά  με τις διακοπές . 
2. Ένα συμβαλλόμενο  μέρος  (είτε ο πωλητής  είτε ο διοργανωτής , του οποίου  το όνομα  
και η διεύθυνση  πρέπει  πάντα  να αναφέρονται  στη σύμβαση ) είναι  υπεύθυνο  για την 
ορθή  εκτέλεση  όλων  των υπηρεσιών  που περιλαμβάνονται  στη σύμβαση . 
3. Ο καταναλωτής  ενημερώνεται  για έναν αριθμό  κλήσης  έκτακτης  ανάγκης  ή ένα 
σημείο  επαφής  μέσω  του οποίου  μπορεί  να επικοινωνήσει  με τον διοργανωτή  ή τον 
ταξιδιωτικό  πράκτορα . 
4. Ο καταναλωτής  μπορεί  να μεταβιβάσει  την κράτησή  του σε κάποιο  άλλο  πρόσωπο , 
σε περίπτωση  που δεν μπορεί  να πραγματοποιήσει  το ταξίδι  αυτός  ο ίδιος . 
5. Η τιμή του ταξιδιού  δεν μπορεί  να αλλάξει  μετά  την εικοστή  ημέρα  πριν τη 
συμφωνημένη  ημερομηνία  αναχώρησης · πριν από αυτήν  την ημερομηνία  η τιμή 
μπορεί  να αλλάξει  μόνο  σε πολύ  περιορισμένες  περιπτώσεις . 
6. Ο καταναλωτής  μπορεί  να καταγγείλει  τη σύμβαση  και να του επιστραφούν  τα 
χρήματά  του σε περίπτωση  που μεταβληθεί  κάποιο  από τα ουσιαστικά  στοιχεία  του 
οργανωμένου  ταξιδιού . 
7. Αν, πριν την αναχώρηση , ο διοργανωτής  που είναι  υπεύθυνος  για τις διακοπές  
ματαιώσει  το οργανωμένο  ταξίδι , ο καταναλωτής  δικαιούται  να απαιτήσει  την 
επιστροφή  των χρημάτων  του και, κατά  περίπτωση , αποζημίωση . 
8. Αν, μετά  την αναχώρηση , δεν μπορεί  να παρασχεθεί  σημαντικό  μέρος  των 
συμβατικά  συμφωνηθεισών  παροχών , πρέπει  να γίνουν  οι κατάλληλοι  εναλλακτικοί  
διακανονισμοί , χωρίς  πρόσθετη  επιβάρυνση  του καταναλωτή , ούτως  ώστε  αυτός  να 
μπορέσει  να συνεχίσει  τις διακοπές  του. 
9. Σε περίπτωση  προβλήματος , υποχρέωση  του αντισυμβαλλόμενου  να παράσχει  
άμεση  συνδρομή  στον  ταξιδιώτη . 
10. Σε περίπτωση  πτώχευσης  του υπεύθυνου  επαγγελματία , επιστρέφονται  στον  
ταξιδιώτη  τα καταβληθέντα  ποσά  και, σε περίπτωση  που το ταξίδι  έχει ήδη 
ξεκινήσει , εξασφαλίζεται  ο επαναπατρισμός  του. 
3. ΑΝΑΘΕΩΡΗΣΗ  ΤΗΣ  ΟΔΗΓΙΑΣ  ΓΙΑ  ΤΑ ΟΡΓΑΝΩΜΕΝΑ  ΤΑΞΙΔΙΑ  
• Γιατί  είναι  απαραίτητη  η αναθεώρηση ; 
 
EL 6   EL Ενόψει  του γεγονότος  ότι ολοένα  και περισσότερα  άτομα  έχουν  πρόσβαση  στο διαδίκτυο16, 
έχουν  αυξηθεί  σημαντικά  οι κρατήσεις  ταξιδιών  μέσω  του εργαλείου  αυτού . Το 2011, οι 
ηλεκτρονικές  πωλήσεις  ταξιδιών  ανήλθαν  περίπου  στο 35  % του συνόλου  των ταξιδιωτικών  
κρατήσεων · μόνον  κατά  τον Μάρτιο  του 2013, σχεδόν  183 εκατομμύρια  πολιτών  
επισκέφθηκαν  έναν διαδικτυακό  τόπο  διοργάνωσης  ταξιδιών17.  
Η αγορά  ταξιδιών  έχει επίσης  μεταβληθεί  λόγω  της ελευθέρωσης  του τομέα  των 
αερομεταφορών , η οποία  οδήγησε  σε φθηνότερα  και πιο προσιτά  αεροπορικά  εισιτήρια . 
Η οδηγία  για τα οργανωμένα  ταξίδια  εκδόθηκε  σε μια εποχή  κατά  την οποία  οι διακοπές - 
κατά  κανόνα  οργανωμένες  που τα περιελάμβαναν  όλα- πωλούνταν  κυρίως  από ταξιδιωτικά  
γραφεία .  
Σήμερα , παρά  το γεγονός  ότι το 23  % των ταξιδιωτών  της ΕΕ συνεχίζουν  να αγοράζουν  
παραδοσιακά  προκαθορισμένα  πακέτα  διακοπών , ολοένα  και περισσότεροι  ταξιδιώτες  είτε 
αγοράζουν  διάφορα  μέρη  του ταξιδιού  τους χωριστά  (το 54  % των Ευρωπαίων  που έφυγαν  
για διακοπές  το 2011) ή αγοράζουν  εξατομικευμένες  διακοπές , οι οποίες  διοργανώνονται  από 
έναν ή περισσότερους  επαγγελματίες  που διατηρούν  επαγγελματικές  σχέσεις , σε συνάρτηση  
με τις ανάγκες  και τις προτιμήσεις  του πελάτη18. Παρά  το γεγονός  ότι αυτή  η εκδοχή  είναι  
τυπική  για τις διαδικτυακές  πωλήσεις , προτείνεται  επίσης  από τα ταξιδιωτικά  γραφεία  που 
διοργανώνουν  διακοπές  για τους πελάτες  τους.  
Αυτές  οι «συνδυασμένες  ταξιδιωτικές  υπηρεσίες » αντιπροσωπεύουν  πλέον  το 23  % της 
αγοράς  διακοπών , και συγκεκριμένα  118 εκατομμύρια  ταξίδια  ετησίως .  
Συμπεριλαμβάνουν  ταξιδιωτικές  υπηρεσίες , που παρουσιάζουν  χαρακτηριστικά  τα οποία  οι 
καταναλωτές  συσχετίζουν  συνήθως  με τις οργανωμένες  διακοπές , καθώς  και υπηρεσίες  για 
τις οποίες  ένας επαγγελματίας , που προσφέρει  ταξιδιωτικές  υπηρεσίες , περιορίζεται  στη 
διευκόλυνση  της χωριστής  κράτησης  άλλων  ταξιδιωτικών  υπηρεσιών . 
23%
23%54%Προκαθορισμένα  ταξιδιωτικά
πακέτα
Συνδυασμέν oi ταξιδιωτικ oί
διακανονισμοί  
Μεμονωμένοι  ταξιδιωτικοί
διακανονισμοί  
 
                                                 
16 Το 65  % των ευρωπαίων  πολιτών  χρησιμοποίησε , το 2010, το διαδίκτυο  τουλάχιστον  μια φορά  την 
εβδομάδα  (Eurostat, Data in Focus, 50/2010). 
17 http://www.newmediatrendwatch.com/re gional-overview/103-europe?start=2  , ‘Online Travel Market’. 
18 Η εξέλιξη  της αγοράς  υπήρξε  ιδιαίτερα  εντυπωσιακή  σε ορισμένα  κράτη  μέλη , όπως  το Ηνωμένο  
Βασίλειο : σύμφωνα  με τα στοιχεία  ενός σημαντικού  βρετανικού  ταξιδιωτικού  γραφείου , το 98  % των 
ταξιδιωτών  τουριστικών  πτήσεων  που αναχωρούν  από το Ηνωμένο  Βασίλειο  προστατεύονταν  από την 
οδηγία  το 1997, ενώ σήμερα  ο αριθμός  αυτός  είναι  μικρότερος  από 50 %.  
 
EL 7   EL Η εμφάνιση  αυτών  των νέων  ειδών  διακοπών  έχει δημιουργήσει  ασάφειες , λόγω  του ότι τόσο  
οι επιχειρήσεις  όσο και οι καταναλωτές  δεν είναι  πάντα  βέβαιοι  ότι καλύπτονται  από τη 
νομοθεσία .  
Στην  υπόθεση  Club Tour19, το Δικαστήριο  της ΕΕ απεφάνθη  ότι ένας συνδυασμός  
τουριστικών  υπηρεσιών  που παρέχονται  από πρακτορείο  ταξιδιών  για την εκπλήρωση  
συγκεκριμένων  επιθυμιών  των καταναλωτών  μέχρι  το χρονικό  σημείο  της σύναψης  της 
σύμβασης  υπάγεται  στο πεδίο  εφαρμογής  της οδηγίας . Εντούτοις , η εφαρμογή  της οδηγίας  
και της συγκεκριμένης  νομολογίας , ιδιαίτερα  στην  περίπτωση  των διαδικτυακών  πωλήσεων , 
έθεσε  πολύπλοκα  νομικά  ζητήματα  και οδήγησε  στην  κίνηση  δικαστικών  διαδικασιών  στα 
κράτη  μέλη20.  
Στην  πράξη , η χορηγούμενη  νομική  προστασία  μπορεί  να διαφέρει  ανάλογα  με τον 
επαγγελματία  που προσφέρει  τις προς  πώληση  υπηρεσίες , καθώς  και με τον τρόπο  και τον 
τόπο  της προσφοράς , ακόμα  και αν τα επί μέρους  στοιχεία  του ταξιδίου  μπορεί  να είναι  τα 
ίδια.  
Πολλά  κράτη  μέλη  έχουν  ανταποκριθεί  στις νέες εξελίξεις  της αγοράς , με διάφορους  
τρόπους . Ορισμένα21 έχουν  θεσπίσει  νομοθεσία  που αποσκοπεί  στην  προστασία  των 
καταναλωτών  που αγοράζουν  υπηρεσίες  παρόμοιες  των παραδοσιακών  οργανωμένων  
διακοπών . Για παράδειγμα , το Ηνωμένο  Βασίλειο  πρόσφατα  αναθεώρησε  την χορηγούμενη  
προστασία  κατά  της αφερεγγυότητας  για να την επεκτείνει  σε τουριστικούς  πράκτορες  που 
πωλούν  διεθνείς  πτήσεις  συν μια τουλάχιστον  άλλη  ταξιδιωτική  υπηρεσία  (μεταρρύθμιση  
αποκαλούμενη  «Flight Plus»)22. Παρόμοια , η Σουηδία  επιβάλλει  την προστασία  κατά  της 
αφερεγγυότητας  για τις ταξιδιωτικές  υπηρεσίες  που συνίστανται  σε ξεχωριστές  υπηρεσίες  
μεταφοράς  και διαμονής , οι οποίες  από κοινού  «εμφανίζουν  σημαντική  ομοιότητα  με 
οργανωμένο  ταξίδι ». Και η γερμανική  νομοθεσία  λαμβάνει  υπόψη  τις αντιλήψεις  των 
καταναλωτών  για να αξιολογήσει  το κατά  πόσον  ένας συγκεκριμένος  συνδυασμός  
ταξιδιωτικών  υπηρεσιών  εμπίπτει  στους  κανόνες  περί οργανωμένων  ταξιδιών .  
Σε αυτό  το νέο περιβάλλον  αγοράς , οι ισχύοντες  κανόνες  της Ένωσης  δεν ανταποκρίνονται  
πλέον  στις ανάγκες  των καταναλωτών  και των επιχειρήσεων . Λόγω  των ετερογενών  νομικών  
υποχρεώσεων  που επιβάλλονται  στα κράτη  μέλη , όσον  αφορά , για παράδειγμα , την 
προσυμβατική  πληροφόρηση , την ευθύνη  και την προστασία  κατά  της αφερεγγυότητας , οι 
επιχειρήσεις  έχουν  μεγαλύτερη  δυσκολία  να επεκτείνουν  τις δραστηριότητές  τους πέραν  των 
συνόρων . Ως εκ τούτου , οι ταξιδιωτικές  επιχειρήσεις  δεν ανταγωνίζονται  πλέον  επί ίσοις  
όροις .  
Οι διαφορετικοί  κανόνες  από το ένα κράτος  μέλος  στο άλλο  δυσχεραίνουν  επίσης , για τις 
μικρές  επιχειρήσεις , την πώληση  των προϊόντων  τους στην  αλλοδαπή , γεγονός  που περιορίζει  
αντίστοιχα  τη δυνατότητα  επιλογής  των καταναλωτών . Η οδηγία  επίσης  αποτελεί  αιτία  
ανώφελης  γραφειοκρατίας · οι κανόνες , για παράδειγμα , που αφορούν  τα έντυπα  φυλλάδια  
είναι  παρωχημένοι . 
                                                 
19 Υπόθεση  C-400/00.  
20 Κυρίως , ενώπιον  του ευρωπαϊκού  Δικαστηρίου , οι υποθέσεις  C-400/00 (Club-Tour), C-178/94, C-
179/94, C-188/94, C-189/94 C-190/94· η υπόθεση  CAA κατά  Travel Republic ( Ηνωμένο  Βασίλειο )· 
μια απόφαση  του γερμανικού  Bundesgerichtshof  της 30ης Σεπτεμβρίου  2010 στην  υπόθεση  Xa ZR 
130/08· και μια απόφαση  του ολλανδικού  Eerste Kamer Hoge Raad  της 11ης Ιουνίου  2010 στην  
υπόθεση  08/04611, SGR κατά  ANVR. 
21 Για παράδειγμα , AUT, BE, BG, CZ, DE, DK, EE, FR, HU, UK, LT, LU, LV, PL, SE και NL — 
απαντήσεις  σε ερωτηματολόγιο  που συντάχθηκε  για την προετοιμασία  ενός εργαστηρίου  για την 
επανεξέταση  της οδηγίας , το οποίο  διοργανώθηκε  στις Βρυξέλλες , στις 5 Ιουνίου  2012.  
22 http://www.caa.co.uk/def ault.aspx?pageid=12990 . 
 
EL 8   EL Τέλος , το παρωχημένο  πεδίο  εφαρμογής  της οδηγίας  ενδέχεται  να γίνει αιτία  απώλειας  
χρημάτων  από τους καταναλωτές , όταν  αγοράζουν  ταξιδιωτικά  προϊόντα  που θεωρούν  ότι 
προστατεύονται  από την οδηγία , ενώ αυτό  δεν ισχύει . 
ΒΑΣΙΚΑ  ΠΡΟΒΛΗΜΑΤΑ  ΣΥΝΔΕΟΜΕΝΑ  ΜΕ ΤΗΝ  ΙΣΧΥΟΥΣΑ  ΟΔΗΓΙΑ   
• Το 67  % των πολιτών  της ΕΕ πιστεύουν  εσφαλμένα  ότι προστατεύονται  όταν  αγοράζουν  αυτά  τα «νέα» 
ταξιδιωτικά  πακέτα . 
• Οι χρήστες  των «νέων » ταξιδιωτικών  πακέτων  έχουν  διπλάσιες  πιθανότητες  να αντιμετωπίσουν  
προβλήματα  από τους χρήστες  παραδοσιακών  προκαθορισμένων  πακέτων . Επίσης , σε περίπτωση  
προβλήματος , το μέσο  κόστος  για τον καταναλωτή  ανέρχεται  σχεδόν  σε 600 ευρώ , ενώ για τα παραδοσιακά  
ταξιδιωτικά  πακέτα  σε λιγότερο  από 200 ευρώ . 
• Η συνολική  ζημία  των αγοραστών  «νέων » ταξιδιωτικών  πακέτων  στην  ΕΕ υπερβαίνει  το 1 δισ. ευρώ  
ετησίως . 
• Οι ασαφείς  και κατακερματισμένοι  κανόνες  περί ευθύνης  βλάπτουν  τόσο  τους καταναλωτές  όσο και τις 
επιχειρήσεις . 
• Ο ανταγωνισμός  των επιχειρήσεων  όλης  της Ένωσης  που πωλούν  ισοδύναμα  ταξιδιωτικά  προϊόντα  δεν 
γίνεται  επί ίσοις  όροις . 
Οι γενικοί  κανόνες  για την προστασία  των καταναλωτών  και των δικαιωμάτων  των επιβατών  
που ισχύουν  για τις ατομικές  ταξιδιωτικές  υπηρεσίες  δεν ταιριάζουν  στις νέες συνδυασμένες  
ταξιδιωτικές  υπηρεσίες . Επομένως , υπάρχει  σαφής  ανάγκη  νομοθεσίας  για την αντιμετώπιση  
των εν λόγω  αδυναμιών . Ο εκσυγχρονισμός  των διατάξεων  της οδηγίας  και η προσαρμογή  
τους στην  διαδικτυακή  εποχή  θα παρουσίαζε , κατά  συνέπεια , σαφή  προτερήματα . 
• Με ποιόν  τρόπο  η πρόταση  εκσυγχρονίζει  τους  ισχύοντες  κανόνες ;  
Η πρόταση  αποσαφηνίζει  την ισχύουσα  οδηγία  και την επικαιροποιεί  σε σχέση  με τις 
εξελίξεις  του δικαίου  και της αγοράς . 
Πρώτον , παρά  το ότι συνεχίζει  να επικεντρώνεται  στα «οργανωμένα  ταξίδια », το πεδίο  
εφαρμογής  της διευρύνθηκε  και περιλαμβάνει  χωρίς  αμφισβήτηση  νέες, σύμφωνες  με τα 
συναλλακτικά  ήθη συνδυασμένες  ταξιδιωτικές  υπηρεσίες . Επίσης , θεσπίζει  ένα ευέλικτο  
σύστημα  για τα επαγγελματικά  ταξίδια , το οποίο  αποφεύγει  τις υπερβολικές  ρυθμίσεις , 
αποκλείοντας  εκείνα  τα επαγγελματικά  ταξίδια  που έχουν  αγορασθεί  δυνάμει  μιας σύμβασης  
πλαισίου  από επαγγελματία  εξειδικευμένο  στη διαχείριση  επαγγελματικών  ταξιδιών  
Παράδειγμα : Ο Thomas έκανε  κράτηση  αεροπορικού  εισιτηρίου  για την Ταϋλάνδη  απευθείας  στον δικτυακό  τόπο 
της αεροπορικής  εταιρείας  X. Τη στιγμή  της κράτησης , δέχθηκε  προσφορά  διαμονής  σε ξενοδοχείο . Αγόρασε  και 
τις δυο υπηρεσίες  και πλήρωσε  μια συνολική  τιμή στον ιστότοπο  της αεροπορικής  εταιρείας . Στο εντωμεταξύ  ο 
φίλος  του ο James αγόρασε  διαμονή  στο ίδιο ξενοδοχείο  και πτήση  με την ίδια αεροπορική  εταιρεία , υπό τη μορφή  
προκαθορισμένου  ταξιδιωτικού  πακέτου  προσφερόμενου  από τον όμιλο  δραστηριοτήτων  αναψυχής  Y. Κατά  τη 
διάρκεια  της διαμονής  τους στην Ταϋλάνδη , η αεροπορική  εταιρεία  X κήρυξε  πτώχευση  και η πτήση  επιστροφής  
τους ακυρώθηκε . Ο Thomas χρειάσθηκε  τότε να οργανώσει  από μόνος  του το ταξίδι  της επιστροφής  του, γεγονός  
που του κόστισε  700 ευρώ  επιπλέον  της τιμής  του αρχικού  εισιτηρίου  του. Ο James, αντιθέτως , επαναπατρίσθηκε  
χωρίς  πρόσθετα  έξοδα  χάρη  στην προστασία  σε περίπτωση  πτώχευσης  που προσέφερε  η Y. Σύμφωνα  με την 
παρούσα  πρόταση , ο Thomas θα επαναπατριζόταν  χωρίς  συμπληρωματικά  έξοδα , ακριβώς  όπως  και ο James. 
Δεύτερον , η πρόταση  διασφαλίζει  μεγαλύτερη  διαφάνεια  της αγοράς , επιτρέποντας  σε 
όλους  τους ταξιδιώτες  να γνωρίζουν  με σαφήνεια  το κατά  πόσον  η προσφορά  αφορά  
οργανωμένο  ταξίδι  ή μη, γεγονός  που αποτρέπει  τη σύγχυση . Επικαιροποιεί  επίσης  τις 
υποχρεώσεις  πληροφόρησης , λαμβάνοντας  υπόψη  τις αλλαγές  που έχουν  επέλθει  στο 
καταναλωτικό  δίκαιο  της ΕΕ από το 1990. 
Τρίτον , η πρόταση  καταργεί  τις ειδικές  διατάξεις  για τα φυλλάδια · το διαδίκτυο  έχει 
καταστήσει  τις έντυπες  πληροφορίες  λιγότερο  αναγκαίες . Οι ισχύοντες  κανόνες  αναγκάζουν  
τις επιχειρήσεις  να ανατυπώνουν  άνευ  λόγου  το διαφημιστικό  υλικό  τους, με αποτέλεσμα  να 
προβαίνουν  σε περιττές  δαπάνες  ανερχόμενες  σε περίπου  390 εκατ. ευρώ  ετησίως . Η 
πρόταση  εγγυάται  ωστόσο  ότι ο ταξιδιώτης  θα συνεχίσει  να λαμβάνει  όλες τις βασικές  
 
EL 9   EL πληροφορίες  πριν την υπογραφή  μιας σύμβασης  και στη συνέχεια  κάθε  ενδεχομένως  
σημαντική  πληροφορία , όπως  για παράδειγμα  κάποια  αλλαγή  του δρομολογίου , θα του 
κοινοποιείται  εγγράφως  (συμπεριλαμβανομένου  του ηλεκτρονικού  ταχυδρομείου ).  
Τέταρτον , η πρόταση  χορηγεί  στους  ταξιδιώτες  νέα δικαιώματα  ακύρωσης . Διατηρώντας  το 
ισχύον  δικαίωμά  τους εκχώρησης  της σύμβασης , οι καταναλωτές  θα έχουν  το δικαίωμα  να 
καταγγείλουν  τη σύμβαση  πριν την αναχώρηση , καταβάλλοντας  στον  διοργανωτή  εύλογη  
αποζημίωση  για τις δαπάνες  στις οποίες  έχει προβεί . Σε περίπτωση  φυσικών  καταστροφών , 
πολέμου  ή παρόμοιων  σοβαρών  γεγονότων  στον  τόπο  προορισμού , οι καταναλωτές  θα έχουν  
επίσης  το δικαίωμα  να καταγγείλουν  τη σύμβαση , χωρίς  την καταβολή  αποζημίωσης . Οι 
κανόνες  για τις τιμές  θα είναι  πιο δίκαιοι  και πιο προβλέψιμοι , χάρη  στην  εισαγωγή  ενός 
ανώτατου  ορίου  10 % για τις αυξήσεις  τιμών . 
Πέμπτον , η πρόταση  προβλέπει  σαφέστερα  διορθωτικά  μέτρα  και ένα καλύτερο  σύστημα  
παροχής  εννόμου  προστασίας  σε περίπτωση  προβλήματος , συνδέοντας  στενά  την πρόσφατα  
εγκριθείσα  νομοθεσία  της ΕΕ για την εξωδικαστική  και ηλεκτρονική  επίλυση  διαφορών , 
νέους  κανόνες  που καθιστούν  τα πρακτορεία  ταξιδιών  υπεύθυνα  για σφάλματα  κράτησης  και 
μια διάταξη  που παρέχει  στους  καταναλωτές  τη δυνατότητα  υποβολής  καταγγελιών  ή 
προβολής  αξιώσεων  απευθείας  μέσω  του πωλητή  από τον οποίο  αγόρασαν  τις διακοπές  τους. 
Επίσης , η πρόταση  εξορθολογίζει  τους  κανόνες  περί συμβατικής  ευθύνης . Οι ταξιδιώτες  θα 
εξακολουθούν  να έχουν  στη διάθεσή  τους ένα μοναδικό  σημείο  επαφής  σε περίπτωση  
προβλήματος  κατά  τη διάρκεια  των διακοπών , αλλά  δεδομένου  ότι οι διοργανωτές  θα είναι  
στο εξής υπεύθυνοι  για την εκτέλεση  των συμπεριλαμβανόμενων  υπηρεσιών , οι περισσότεροι  
επαγγελματίες  θα έχουν  κίνητρα  να είναι  πιο επιμελείς  κατά  την επιλογή  των προσώπων  που 
ενεργούν  για λογαριασμό  τους (υπεργολάβοι ). Αν ένα πακέτο  διακοπών  πωλείται  μέσω  
πωλητή  της ΕΕ ενώ ο διοργανωτής  είναι  εγκατεστημένος  εκτός  της Ένωσης , οι ταξιδιώτες  θα 
μπορούν  να ζητούν  επανόρθωση  απευθείας  από τον πωλητή . 
Τέλος , διευκρινίζει  τη διάταξη  που αφορά  την προστασία  κατά  της αφερεγγυότητας  και 
υποχρεώνει  ρητά  τα κράτη  μέλη  να αναγνωρίζουν  αμοιβαία , στο πλαίσιο  διαρθρωμένης  
συνεργασίας , τα εθνικά  τους καθεστώτα  προστασίας . Η λύση  αυτή  λαμβάνει  υπόψη  μια 
πρόσφατη  αξιολόγηση  της οδηγίας  για τις υπηρεσίες23, η οποία  ανέφερε  ότι ορισμένα  κράτη  
μέλη  εξακολουθούν  να μην αποδέχονται  την ασφάλεια  που συνάπτεται  υποχρεωτικά  από 
τους διοργανωτές  στο κράτος  μέλος  εγκατάστασής  τους, γεγονός  που πολλαπλασιάζει  τα 
έξοδα  αυτών  των τελευταίων  όταν διέρχονται  τα σύνορα . Σε ορισμένες  περιπτώσεις , κάθε  
ταξιδιώτης  που έχει συνάψει , μέσω  μεσολαβητή , χωριστές  συμβάσεις  με περισσότερους  
παρόχους  ταξιδιωτικών  υπηρεσιών  θα επωφελείται , και αυτός  επίσης , της προστασίας  κατά  
της αφερεγγυότητας .  
Η SunFun Travels, γραφείο  διοργάνωσης  ταξιδιών  με βάση  το Λουξεμβούργο , χρησιμοποιεί  για τις πτήσεις  της τα 
βελγικά , γαλλικά , ολλανδικά  και γερμανικά  αεροδρόμια  και θα επιθυμούσε  να προσφέρει  τα ταξιδιωτικά  της 
πακέτα  σε καταναλωτές  που ζουν σε αυτές  τις χώρες . Ωστόσο , η SunFun Travels αντιμετωπίζει  προβλήματα  
προκειμένου  να κάνει  δεκτό  από αυτά τα κράτη  μέλη το δικό της καθεστώς  προστασίας  κατά  της αφερεγγυότητας , 
το οποίο  έχει συνάψει  στο Λουξεμβούργο . Η SunFun Travels δεν έχει ως εκ τούτου  μπορέσει  να επεκτείνει  τις 
δραστηριότητές  της εκτός  Λουξεμβούργου . Με την παρούσα  πρόταση  θα μπορέσει  ενδεχομένως  να το πράξει , χάρη  
σε έναν μηχανισμό  ενισχυμένης  συνεργασίας  μεταξύ  των κρατών  μελών .  
ΕΠΙΠΤΩΣΕΙΣ  ΤΗΣ  ΠΡΟΤΑΣΗΣ  ΓΙΑ ΤΟΥΣ  ΤΑΞΙΔΙΩΤΕΣ  
                                                 
23 Έγγραφο  εργασίας  των υπηρεσιών  της Επιτροπής  αναφορικά  με το αποτέλεσμα  των ελέγχων  
επιδόσεων  της εσωτερικής  αγοράς  υπηρεσιών  (κατασκευαστικός  τομέας , επιχειρηματικές  υπηρεσίες  
και τουρισμός ), SWD(2012) 147 τελικό , 8.6.2012. Βλέπε  ιδίως  σημείο  3.1.4 και Παράρτημα  1. 
 
EL 10   EL • Σχεδόν  120 εκατομμύρια  ταξιδιώτες  που αγοράζουν  συνδυασμένες  ταξιδιωτικές  υπηρεσίες  θα 
προστατεύονται , γεγονός  που αναμένεται  να μειώσει  τις ζημίες  για τους καταναλωτές  κατά  περίπου  450 
εκατομμύρια  ευρώ  ετησίως  24. 
• Κατά  την αγορά  ενός συνδυασμού  ταξιδιωτικών  υπηρεσιών , θα πρέπει  να διευκρινίζεται  στον  ταξιδιώτη  το 
αν πρόκειται  για πλήρως  προστατευόμενο  ταξιδιωτικό  πακέτο  ή μη.  
• Οι ταξιδιώτες  θα είναι  σε θέση  να κατανοούν  καλύτερα  το είδος  των προϊόντων  που αγοράζουν  και το 
επίπεδο  της παρεχόμενης  προστασίας . 
• Σε περίπτωση  προβλήματος , τα πρόσωπα  που έχουν  αγοράσει  πακέτα  διακοπών  θα επωφελούνται  
καλύτερης  προστασίας  σε όλη την Ένωση , μεγαλύτερης  ευελιξίας  και σαφώς  προσδιορισμένων  μέσων  
προσφυγής . 
ΕΠΙΠΤΩΣΕΙΣ  ΤΗΣ  ΠΡΟΤΑΣΗΣ  ΓΙΑ ΤΙΣ ΕΠΙΧΕΙΡΗΣΕΙΣ   
• Ο ανταγωνισμός  στην  αγορά  ταξιδιών  θα είναι  πιο θεμιτός , διατηρώντας  παράλληλα  το κόστος  
συμμόρφωσης  σε εύλογο  για όλους  επίπεδο  (περίπου  8 ευρώ  ανά ταξιδιωτικό  πακέτο , γεγονός  το οποίο  
αντιπροσωπεύει  μείωση  του κόστους  για τους πωλητές  ταξιδιωτικών  πακέτων  που υπάγονται  στην  
ισχύουσα  οδηγία  και περίπου  3 ευρώ  ανά άτομο  για εκείνους  που θα πωλούν  άλλους  συνδυασμούς  
ταξιδιωτικών  υπηρεσιών  όπως  εξατομικευμένους  συνδυασμούς  ταξιδιωτικών  υπηρεσιών  25). 
• Για τους επαγγελματίες  που υπάγονται  τώρα  στην  οδηγία , θα καταργηθούν  τα ετήσια  διοικητικά  έξοδα  
ύψους  περίπου  390 εκατ. ευρώ , που οφείλονται  στις παρωχημένες  διατάξεις26. 
• Ο αποκλεισμός  των επαγγελματικών  ταξιδιών  που διαχειρίζονται  εξειδικευμένοι  πάροχοι  υπηρεσιών  από το 
πεδίο  εφαρμογής  της οδηγίας  θα επιτρέψει  την εξοικονόμηση  σχεδόν  76 εκατ. ευρώ  ετησίως27. Θα 
αποφευχθεί  τοιουτοτρόπως  η υπερβολική  ρύθμιση  παρέχοντας  ταυτόχρονα  τη δυνατότητα , στους  
μικροεπιχειρηματίες  ιδιαίτερα , να προστατεύονται  εφόσον  το επιθυμούν . 
• Το διασυνοριακό  εμπόριο  θα διευκολυνθεί  χάρη  στη θέσπιση  κοινών  κανόνων , εφαρμοστέων  στο σύνολο  
της ΕΕ, όσον  αφορά  την πληροφόρηση , την ευθύνη  και την αμοιβαία  αναγνώριση  των καθεστώτων  
προστασίας  κατά  της αφερεγγυότητας . 
• Ανάλογη  αντίδραση  στις νέες εξελίξεις  της αγοράς   
Κατά  τα τελευταία  είκοσι  έτη, η αγορά  ταξιδιών  έχει μεταβληθεί , όπως  επίσης  έχει 
μεταβληθεί  το εφαρμοστέο  σε αυτήν  κανονιστικό  πλαίσιο  της Ένωσης  
Η νομοθεσία  της Ένωσης  απαριθμεί  σήμερα  πολλούς  κανόνες  που δεν υπήρχαν  κατά  την 
έκδοση  της οδηγίας  και οι οποίοι  προσφέρουν  ασφάλεια  στους  ταξιδιώτες . Ωστόσο , οι 
κανόνες  αυτοί  δεν παρέχουν  στους  επιβάτες  την απαιτούμενη  προστασία  όταν αγοράζουν  τα 
νέα είδη συνδυασμών  ταξιδιωτικών  υπηρεσιών , οι οποίες , λόγω  του πολύπλοκου  χαρακτήρα  
τους, μπορούν  να έχουν  πολλαπλές  συνέπειες  σε περίπτωση  προβλήματος . Εκσυγχρονίζοντας  
και προσαρμόζοντας  το πεδίο  της προστασίας , θα καταστεί  δυνατή  η επανόρθωση  της ζημίας  
την οποία  υφίσταται  σήμερα  ο καταναλωτής  όταν αγοράζει  αυτές  τις «συνδυασμένες  
ταξιδιωτικές  υπηρεσίες » 
Παρά  το γεγονός  ότι υποβάλλονται  σε αυξανόμενο  ανταγωνισμό , τα παραδοσιακά  
οργανωμένα  ταξίδια  (ταξιδιωτικά  πακέτα ) συνεχίζουν  να προσελκύουν  εκατομμύρια  πελάτες  
σε όλη την Ένωση  και αλλού . Η λογική  να υπάρχουν  ειδικοί  κανόνες  για τα συνδυασμένα  
ταξιδιωτικά  προϊόντα  συνεχίζει  να ισχύει , ενώ πρέπει  να ληφθεί  υπόψη  στη νομοθεσία  η 
αλλαγή  του τρόπου  με τον οποίο  οι καταναλωτές  κάνουν  τις ταξιδιωτικές  τους κρατήσεις . 
Συνολικά , είναι  καίριας  σημασίας  για τους καταναλωτές  να κατανοούν  πλήρως  αυτό  που τους 
προσφέρεται  και να μπορούν  να επιλέγουν , με πλήρη  εμπιστοσύνη , τις ταξιδιωτικές  
υπηρεσίες  που ανταποκρίνονται  καλύτερα  στις ιδιαίτερες  ανάγκες  τους. 
Είναι  σημαντικό  να διαφυλαχθεί  η καινοτομία  της αγοράς  και η ποικιλομορφία  νέων , ιδίως  
διαδικτυακών , επιχειρηματικών  μοντέλων , εξασφαλίζοντας  ταυτόχρονα  θεμιτό  και διαφανή  
                                                 
24 Βλ. εκτίμηση  αντίκτυπου  που συνοδεύει  την παρούσα  πρόταση . 
25 Ομοίως . 
26 Ομοίως . 
27 Ομοίως . 
 
EL 11   EL ανταγωνισμό  μεταξύ  όλων  εκείνων  που πωλούν  υποκαταστάσιμες  υπηρεσίες . Ως εκ τούτου , η 
πρόταση  επιδιώκει  να διαμορφώσει  στοχοθετημένη  και αναλογική  λύση  για τη μείωση  των 
τωρινών  προβλημάτων  λαμβάνοντας  παράλληλα  πλήρως  υπόψη  την ιδιαίτερη  θέση  των 
μικρομεσαίων  επιχειρήσεων  (ΜΜΕ ) ως προμηθευτών  και χρηστών  ταξιδιωτικών  υπηρεσιών . 
Όντως , λαμβανομένου  υπόψη  ότι η συντριπτική  πλειοψηφία  (99 %) των τουριστικών  
πρακτόρων  και ταξιδιωτικών  γραφείων  της Ένωσης  είναι  ΜΜΕ  (εκ των οποίων  το 92 % 
μικροεπιχειρήσεις ), η πρόταση  έχει ως στόχο  τη μείωση  του μέσου  κόστους  προσφοράς  
παραδοσιακών  ταξιδιωτικών  πακέτων , με τον εκσυγχρονισμό  των κανόνων  και τη μείωση  της 
γραφειοκρατίας . Επιβάλλοντας  σε όλους  τους επαγγελματίες  που προσφέρουν  
υποκαταστάσιμες  υπηρεσίες  τους ίδιους  κανόνες  και το ίδιο κόστος  συμμόρφωσης , η 
πρόταση  θα αποκαταστήσει  ισότιμους  όρους  ανταγωνισμού , από τους οποίους  θα 
επωφεληθούν  περισσότερο  οι ΜΜΕ  από ό,τι οι μεγαλύτερες  επιχειρήσεις . Επιπλέον , η 
εξάλειψη  των εμποδίων  στο διασυνοριακό  εμπόριο , χάρη  σε πιο ομοιόμορφους  κανόνες  
σχετικά  με την προσυμβατική  πληροφόρηση  και σε έναν ad hoc μηχανισμό  ο οποίος  θα 
διευκολύνει  την αμοιβαία  αναγνώριση  των συστημάτων  προστασίας  κατά  της 
αφερεγγυότητας  θα δημιουργήσει  περισσότερες  ευκαιρίες  για τις επιχειρήσεις , ιδίως  τις 
ΜΜΕ , οι οποίες  θα μπορούν  έτσι να επεκτείνουν  τις δραστηριότητές  τους σε άλλα  κράτη  
μέλη . 
Ταυτόχρονα , η πρόταση  αφήνει  όλους  τους επαγγελματίες , ανεξάρτητα  με το αν ασκούν  τη 
δραστηριότητά  τους επιγραμμικά  ή όχι, ελεύθερους  να προσφέρουν  τις υπηρεσίες  τους για τη 
διοργάνωση  διακοπών  που συνεπάγονται  το συνδυασμό  χωριστών  ταξιδιωτικών  υπηρεσιών , 
χωρίς  να καθίστανται  υπεύθυνοι  για την εκτέλεση  των διαφόρων  υπηρεσιών . Ωστόσο , για να 
εξασφαλισθεί  θεμιτός  ανταγωνισμός  και να προστατευθούν  οι καταναλωτές , η υποχρέωση  
παροχής  επαρκών  εγγυήσεων  για την επιστροφή  των καταβληθέντων  ποσών  και τον 
επαναπατρισμό  των ταξιδιωτών  σε περίπτωση  αφερεγγυότητας  ή πτώχευσης  θα πρέπει  να 
ισχύει  επίσης  όσον  αφορά  τις εξατομικευμένες  ταξιδιωτικές  υπηρεσίες  (εξατομικευμένη  
σύνθεση  περισσότερων  επί μέρους  ταξιδιωτικών  παροχών ). 
Η πρόταση  λαμβάνει  επίσης  υπόψη  της την ιδιαίτερη  κατάσταση  των ΜΜΕ  ως αγοραστών  
ταξιδιωτικών  υπηρεσιών , χορηγώντας  τους το ίδιο επίπεδο  προστασίας  με αυτό  των 
μεμονωμένων  καταναλωτών , εκτός  εάν έχουν  επιλέξει  να συνάψουν  ειδική  σύμβαση -πλαίσιο  
με εξειδικευμένη  εταιρεία  διαχείρισης  ταξιδιών . 
4. ΣΥΜΠΕΡΑΣΜΑ  
Η οδηγία  του 1990 για τα οργανωμένα  ταξίδια  βελτίωσε  μεν την ποιότητα  των υπηρεσιών  
οργανωμένων  ταξιδιών , αλλά  πρέπει  να επικαιροποιηθεί  ώστε  να καλύπτει  τις νέες εξελίξεις  
της αγοράς . 
Η παρούσα  πρόταση  τροποποίησης  της οδηγίας  ενισχύει  την προστασία  των καταναλωτών  με 
λογικό  κόστος  για τους επαγγελματίες  του τομέα , ενώ ταυτόχρονα  αφήνει  τις επιχειρήσεις  και 
τους καταναλωτές  ελεύθερους  να επιλέξουν  τι επιθυμούν  να πωλούν  και να αγοράζουν . 
Με τη μείωση  του κατακερματισμού  της νομοθεσίας  και την ενίσχυση  της αμοιβαίας  
αναγνώρισης , η πρόταση  θα άρει τα εμπόδια  στις διασυνοριακές  εμπορικές  συναλλαγές , 
ενισχύοντας  τοιουτοτρόπως  τον ανταγωνισμό  μεταξύ  παλαιότερων  και νεότερων  
συντελεστών  της αγοράς  που πωλούν  υποκαταστάσιμα  ταξιδιωτικά  προϊόντα . Θα αυξηθεί  η 
διαφάνειά  της αγοράς , κυρίως  της επιγραμμικής , γεγονός  που θα αυξήσει  την εμπιστοσύνη  
των ταξιδιωτών  και θα ενισχύσει  τη ζήτηση  τόσο  εντός  όσο και εκτός  της Ένωσης , με 
παράλληλη  αύξηση  της ασφάλειας , της ευελιξίας  και της επιλογής . 
 
EL 12   EL Σε αυτούς  τους δύσκολους  καιρούς , αυτή  η σειρά  μέτρων  θα συμβάλει  επίσης  στην  αύξηση  
της εμπιστοσύνης  των καταναλωτών  και στην  προώθηση  της ανάπτυξης  αυτού  του βασικού  
τομέα  της ευρωπαϊκής  οικονομίας .